সমকাল ডেস্ক  পশ্চিমা বাজারে চাহিদা অব্যাহতভাবে বাড়ায় জুনে ভারতের রফতানির পরিমাণ ২৯ দশমিক ২ বিলিয়ন ডলারে দাঁড়িয়েছে। এ পরিমাণ গত বছরের একই সময়ের তুলনায় ৪৬ দশমিক ৪ শতাংশ বেশি। অন্যদিকে ওই মাসে আমদানির পরিমাণ গত বছরের একই সময়ের তুলনায় ৪২ দশমিক ২ শতাংশ বেড়ে ৩৬ দশমিক ৯ বিলিয়ন ডলারে দাঁড়ায়। ফলে জুনে দেশটির বাণিজ্য ঘাটতি  দাঁড়ায় ৭ দশমিক ৭ বিলিয়ন ডলারে। ভারতের একটি দৈনিক পত্রিকার ওয়েব সংস্করণে এ খবর জানা গেছে। ভারতের বাণিজ্য মন্ত্রণালয়ের সচিব রাহুল খুল্লার বলেন, রফতানির ক্ষেত্রে ২ দশমিক ২ বিলিয়ন ডলার খুবই বড় অঙ্ক।  বিভিন্ন রফতানিমুখী শিল্প ভালো রেকর্ড সৃষ্টি করেছে।